ใครจะเฮง
จนถึงวันนี้ทั้งผู้บริหารและพนักงานธนาคารออมสินยังงงอยู่ว่า ผอ.ออมสินคนใหม่ ชาติชาย พยุหนาวีชัย “ทิดบู้”
29 ต.ค. 2565

จนถึงวันนี้ทั้งผู้บริหารและพนักงานธนาคารออมสินยังงงอยู่ว่า ผอ.ออมสินคนใหม่ ชาติชาย พยุหนาวีชัย “ทิดบู้” จะเข้ามาเริ่มงานวันแรกที่แบงก์ออมสินในวันที่ 15 ธ.ค.นี้จริงหรือเปล่า เพราะ ผอ.คนใหม่ ไม่ยอมส่งข่าวคราวให้ใครเลยหลังจากสึกจากบรรพชา
พนักงานก็เริ่มสงสัยว่า การแต่งตั้งครั้งนี้จะมีปัญหาหรือเปล่า เพราะมีคนหน้าเดิมปล่อยข่าวทั้งวี่ทั้งวันว่า ยังไม่มีการนำเรื่องรายงาน ครม. นายกฯ ยังไม่เห็นด้วย ยังไม่มีการเซ็นสัญญาว่าจ้าง จะมานั่งทำงานที่ธนาคารออมสินได้ยังไง และนี่ก็ใกล้วันที่กำหนดแล้ว ยังไม่มีคำสั่งให้ทำความสะอาดห้องทำงานของ ผอ.ออมสินเลย
สปาย 008 แอบไปสืบมาก็เจอต้นตอว่า รมว.คลัง สมหมาย ภาษี เพิ่งมีเวลาว่างลงนามในคำสั่งแต่งตั้ง ผอ.ออมสินคนใหม่ เมื่อวันที่11 ธ.ค.นี้เอง เพราะงานเยอะแล้วต้องให้ฝ่ายกฎหมายมาดูสัญญาว่าจ้างให้เรียบร้อย โดยไม่ต้องเสนอ ครม. ฉะนั้นพี่ทิดบู้จะไปเซ็นสัญญาในสัปดาห์หน้า และจะเริ่มงานอย่างเป็นทางการในวันที่ 1ม.ค. 2558
แต่ท่านประธานแบงก์อยากให้มาทำงานวันที่ 15 ธ.ค. พี่ทิดก็เลยจะย่องไปแบงก์อย่างไม่เป็นทางการ วันจันทร์นี้คนออมสินคนไหนเจอนายขอบอกเลยว่าเฮงฝุดๆ